OpenLLM-France/wikimedia huggingface dataset:
# Manila Esposito

Manila Esposito (Boscotrecase, Napoli, 2006ko azaroaren 2a) kirolari italiarra da, gimnastika artistikoan lehiatzen dena. 2024ko Udako Olinpiar Jokoetan zilarreko domina eskuratu zuen taldeka eta brontzezkoa oreka-barran.

## Biografia

Nazioarteko debuta 2022an egin zuen maila absolutuan. 2023ko Europako txapelketatan zilarrezko bi domina eskuratu zituen eta 2024ko Europako txapelketan lau urrezko domina.
Paris 2024ko Olinpiar Jokoetan Italiak zilarrezko domina eskuratu zuen Estatu Batuen atzetik, eta oreka-barran brontzezkoa.

## Palmaresa

Udako Olinpiar Jokoak :
| Urtea | Lekua | Domina | Proba |
| 2024 | Paris ( Frantzia) | 02 ! | taldeka |
| 2024 | Paris ( Frantzia) | 03 ! | oreka-barra |
| Europako Txapelketak ||||
| Urtea | Lekua | Domina | Proba |
| 2023 | Antalya ( Turkia) | 02 ! | oreka-barra |
| 2023 | Antalya ( Turkia) | 02 ! | taldeka |
| 2024 | Rimini ( Italia) | 01 ! | aparatu guztiak |
| 2024 | Rimini ( Italia) | 01 ! | oreka-barra |
| 2024 | Rimini ( Italia) | 01 ! | lurra |
| 2024 | Rimini ( Italia) | 01 ! | taldeka |

## Erreferentziak

* ↑ «ESPOSITO Manila - FIG Athlete Profile» www.gymnastics.sport (Noiz kontsultatua: 2024-07-30).
* ↑ (Ingelesez) «Olympics women’s gymnastics team final: Biles becomes the most decorated gymnast of all time as USA takes gold» TODAY.com 2024-07-30 (Noiz kontsultatua: 2024-07-30).
* ↑ «Rimini – Manila Esposito vince l'Europeo. Alice D’Amato d’argento con dedica alla sorella Asia. Tutte le azzurre in finale» www.federginnastica.it (Noiz kontsultatua: 2024-07-30).
* ↑ «D'Amato becomes Italy's 1st ever Olympic champion in women's gymnastics» www.aa.com.tr (Noiz kontsultatua: 2024-08-15).

## Kanpo estekak

* Datuak: Q107530546
* Multimedia: Manila Esposito / Q107530546
# Manilako metroa

Manilako metroa (ingelesez Manila Metro Rail Transit System edo MRT) Filipinetako Manila hiriko garraiobide publikoa da. 1999ko abenduaren 15ean zabaldu zen eta gaur egun metro-sareak linea bakarra eta 17,0 kilometro dauzka.
2008an astegunetako batez besteko erabilera 500.000 pertsonakoa izan zen.

## Ikus, gainera

* Manila
* Manilako tranbia

## Kanpo estekak

* (Ingelesez) Manilako metroaren webgunea.
* Datuak: Q4165607
* Multimedia: Manila Light Rail Transit System / Q4165607
# Melrose udalerria, Adams konderria (Illinois)

Melrose udalerria Ameriketako Estatu Batuetako Illinois estatuko udalerri bat da, Adams konderrian. Azken zentsuaren arabera 5.748 biztanle zituen, 46.55 milia karratu (120.6 km$^2$) eremuan.

## Ekonomia

2020ko zentsuaren arabera, Melrose udalerrian 2358 etxebizitza zeuden. Per capita diru-sarrerak 43.508 estatubatuar dolar ziren.

## Kanpo estekak

* Datuak: Q5814024
* Multimedia: Melrose Township, Adams County, Illinois / Q5814024
# Melrose udalerria, Clark konderria (Illinois)

Melrose udalerria Ameriketako Estatu Batuetako Illinois estatuko udalerri bat da, Clark konderrian. Azken zentsuaren arabera 301 biztanle zituen, 32.99 milia karratu (85.4 km$^2$) eremuan.

## Ekonomia

2020ko zentsuaren arabera, Melrose udalerrian 172 etxebizitza zeuden. Per capita diru-sarrerak 28.693 estatubatuar dolar ziren.

## Kanpo estekak

* Datuak: Q8000659
# Melrose etorbidea

Melrose etorbidea, ingelesez: Melrose Avenue, AEBetako Los Angeles hiriko kale eta errepide bat da, Kalifornia estatuan.
* Datuak: Q3305282
* Multimedia: Melrose Avenue / Q3305282
# May House

May House (txinera tradizionalez: 警察總部梅理大樓) Txinako Herri Errepublikako Hong Kong hirian dagoen etxebizitza etxe orratz bat da. Guztira 206 metro eta 47 solairu dauzka eta 2004an amaitu zuten eraikitzen.
Hong Kong Architectural Services Department arkitekto taldeak diseinatu zuen.

## Ikus, gainera

* Txinako eraikinik garaienen zerrenda

## Kanpo estekak

* (Ingelesez) Dorrearen fitxa skyscraperpage.com webgunean.
* Datuak: Q3756202
* Multimedia: Hong Kong Police Force Headquarters / Q3756202
# May Simón Lifschitz

May Simón Lifschitz (Corrientes, Argentina, 1995eko maiatzaren 17a) argentinar-daniar aktorea eta modeloa da. Ezaguna da Netflixeko Warrior Nun telesailean Chanel izeneko pertsonaia antzezteagatik. Danimarkako Vildheks, Yes No Maybe eta Christian IV produkzioetan ere antzeztu du.

## Bizitza

Corrientesen jaioa, Argentinan; Danimarkan hazi zen. Aita argentinarra eta ama daniarra dituenez daniar herritartasuna du.
16 urterekin hasi zen modelo. Adidas eta Victoria's Secret etxeen publizitate kanpainetarako lan egin izan du. 2015ean antzezteari ekin zion.

## Kanpo estekak

* Datuak: Q66429388
# May el-Toukhy

May el-Toukhy egiptoar jatorriko daniar zine zuzendari eta gidoigile bat da.
Dronningen (Queen of Hearts, 2019) filma zuzendu zuelako da ezaguna. Long Story Short (2015) filma ere zuzendu zuen.

## Bizitza

* Prestakuntza: Danimarkako Zinema Eskola Nazionala (2005-2009)

## Filmografia partziala
### Zineman

* 2015 : Long Story Short
* 2019 : Queen of Hearts (Dronningen )

## Kanpo estekak

* Datuak: Q28108868
# May Peleg

May Peleg (Jerusalem, Israel, 1984ko azaroaren 1a - 2015eko azaroaren 14a) israeldar LGBT eskubideen aldeko ekintzailea izan zen.
Peleg judu ultra-ortodoxo familia batean jaio zen. Haurtzaroan jazarpen fisikoa, emozionala eta sexuala pairatu zuen. Horrez gain, bi bortxaketa jasan zituen.
Hogei bat urte zituenean ezkondu zen eta bi seme-alaba eduki zituen. Meningitisak jo zuenetik, fibromialgia-astinaldi gogorrak izan ohi zituen. Minaren minez, 2015eko azaroaren 14an bere buruaz beste egin zuen.
Hil aurretik, bere hilotza erraustua izateko gestioak egin zituen bere nahia errespeta zedin. Beldur zen bere familia ultra-ortodoxoak ez zuela emakumetzat ezagutuko, eta lege juduaren araberako ehorzketa erlijiosoa emango ziola. Kasua Israelgo Auzitegi Gorenera heldu zen eta auzitegiak Pelegen nahia betearaztea ebatzi zuen.

## Erreferentziak

* 1 2 (Ingelesez) Lavers, Michael K.. (2015-11-18). «Israeli transgender rights advocate takes own life» Washington Blade (Noiz kontsultatua: 2020-07-07).
* ↑ (Ingelesez) «Supreme Court upholds transgender activist’s cremation request» Times of Israel 2015-11-25 (Noiz kontsultatua: 2020-07-07).
* Datuak: Q31197437
# May December

May December 2023ko Todd Haynes estatubatuar zinema zuzendariaren film dramatikoa da.
Kritikaren esanetan, Haynesek pelikula deseroso bat egin du. Melodrama eran kontatua, eta umorea erabiliz, ikuslea alde batetik bestera eramango du, pantailan ikusitakoa eta azalean sentitutakoa auzitan jarraraziz. May December-ek (adin tarte handia duten bikoteak izendatzeko erabiltzen den esapidea) mugarik ez duten pertsonaiak erretratatzen ditu, abusua praktika ohikoa bilakatu dutenak, eta, aldi berean, gertatzen ari den horrekiko deskonexio harrigarri bat dutenak.

## Sinopsia

Oharra: Atal honek istorio osoa edo amaiera argitzen du.
Elizabeth Berry fama handiko aktorea da, eta Savannahra joatea erabaki du bere proiektu berria jorratzeko, antzeztu behar duen pertsonaiaren inguruko ikerketa egitera. Izan ere, film berria 1990eko hamarkadako gertakizun polemiko batean oinarrituta dago: Gracie Atherton-Yooren eta Joe Yooren arteko harremanean. Gracie, hain zuzen, bi alaba eta senarra zituen 36 urteko emakumea zen, eta Joe, berriz, animalia denda batean harekin lan egiten zuen 13 urteko mutikoa. Elkarrekin sexu harremanak zituztela argitara atera zenean, Gracie atxilotu eta kartzelan sartu zuten. Kondena betetzen ari zela jaio zen bikotearen lehen haurra, eta irtetean, ezkondu, eta beste bi haur izan zituzten, egun nerabeak biak ere. Elizabethek Gracieren azalean jarri behar du, eta emakumearen bizitzari buruz ikastera joan da bikotearen etxera.

## Aktoreak

* Natalie Portman: Elizabeth Berry
* Julianne Moore: Gracie Atherton-Yoo
* Charles Melton: Joe Yoo
* Cory Michael Smith: Georgie
* Elizabeth Yu: Mary Atherton-Yoo
* Gabriel Chung: Charlie Atherton-Yoo
* Piper Curda: Honor Atherton-Yoo
* D. W. Moffett: Tom Atherton
* Lawrence Arancio: Morris Sperber

## Erreferentziak

* 1 2 «Min egiten duten ispiluak» Berria 2024-2-21 CC BY-SA 4.0 lizentziapean.

## Kanpo estekak

* Datuak: Q115367024
* Multimedia: May December / Q115367024
# May Mansour

May Mansour (1984ko urriaren 28a) arkularia da. Egipto ordezkatu zuen 2004ko Udako Olinpiar Jokoetan.

## Erreferentziak

* ↑ May Mansour
* ↑ May MANSOUR

## Kanpo estekak

* Datuak: Q6796551
# May It Be

May It Be (euskaraz Baliteke), Enya irlandar abeslari eta musikariaren new age abesti bat da. Zelta musika musikaren ahots doinua eta testuinguru epikoa duen abestia da. Jatorriz hitzak ingelesez izan arren, filmean agertzen diren elfoen quenya fikziozko hikuntzaren esaldia ere badu: "Mornie utúlië" (iluntasuna iritsi da).
Nagusiki, Eraztunen Jauna: Eraztunaren Elkartea (2002) filmaren amaierako kredituetako abestia izateagatik ezaguna da. Film horretako soinu bandaz osatutako The Lord of the Rings: The Fellowship of the Ring (soundtrack) diskoan argitaratua izen zen.

## Hitzak euskaraz

| Baliteke arratsaldeko izarren batek bere argia zugan ezartzea Baliteke iluntasuna erortzean Zure bihotza leial izatea Bidezidor bakarti bat jarraitzen duzu Oi, zein urrun zauden etxetik Iluntasuna iritsi da Sinistu eta bidea topatuko duzu Iluntasuna iritsi da Orain zina zugan bizi da | Baliteke itzalen deia Urrutiratzea Baliteke zure bidaiak jarraitzea Eguna argitu arte Gaua pasatzen denean Eguzkia topatzeko esnatuko zara Iluntasuna iritsi da Sinistu eta bidea topatuko duzu Iluntasuna iritsi da Orain zina zugan bizi da |

## Kanpo estekak

* May It Be abestiaren bideoklipa entzungai eta ikushai, Youtube.com (Ingelesez)
* Datuak: Q770349
# Mendaur

Mendaur Nafarroako ipar-mendebaldean dagoen mendia da. 1.136 metroko garaiera du eta Malerreka eta Bortzirietako eskualdeen artean kokatzen da.
Mendi ederra da Mendaur. Ez dauka aldamenean bera adinakorik eta ikuspegi zabala eskaintzen du Bortziri eta Malerreka eskualdeen gain. Ibiltzeko gogoz izanez gero, berriz, erraza da ibilbidea Mendieder eta Ekaitza bitarteko gandorrarekin osatzea. Bere gailurrean Mendaurko baseliza kokatzen da. Bere magalean berriz, Mendaurko urtegia eta Bustitzako zutarria daude.

## Ikus gainera

* Mendaurko baseliza
* Mendaurko urtegia

## Iruditegia

* Mendaur mendia Iturengo Aurtitz auzotik ikusita.
* Mendaurko baseliza
* Mendaur Ibantelitik
* Mendaur mendiaren gailurra

## Kanpo estekak

* Mendaur mendia Euskal Mendiak webgunean ikusgai
* Datuak: Q3305754
* Multimedia: Mendaur / Q3305754
# Mendaurko baseliza

Mendaurko Trinitatearen baseliza Mendaur mendiko gailurrean kokatzen da, 1.136 metroko garaieran. Nafarroako Ituren eta Arantza udalerrien artean, hots, Malerreka eta Bortziriak eskualdeen mugan-mugan. Baseliza hau dagoen kokalekutik bi eskualde horien ikuspegi zoragarria dago, baita behealdean hurbil dauden Mendaurko urtegia, Mendieder, Loitzate, Makilipurdi eta Ekaitza mendiak ere. Urrutira berriz, Baztan eskualdea nahiz Gipuzkoako ipar-ekialdea, Aiako Harriak, Larrun mendia nahiz Igeldoko itsasargia ere ikus daitezke. Egun garbi eta oskarbiarekin Kantauri Itsasoa nahiz Pirinioak ikus daitezke.

## Jaiak

Corpus Christi egunaren ondorengo igandean eta Pentekostes eguna aurretik dagoen Trinitate egunean baseliza honen jai eguna ospatu ohi da. Berez Ituren herriko jaia da, baina haran eta inguru guztiko herrietako jendeak ospatu ohi du: Ituren, Zubieta, Arantza, Elgorriaga, Doneztebe, Goizueta... hauetako askok baselizara igotzen direlarik, mendizaleak barne.

## Iruditegia

* Mendaurko baselizaren barnealdean dagoen oroitarria.
* Baselizaren aterpetxeko tximinia.

## Kanpo estekak

* Datuak: Q12263378
# Mendate

Mendatea edo lepoa mendi bat gurutzatzen duen pasabidea da. Mendateen ezaugarri nagusiak bide okertsuak eta malda nabarmenak izan ohi dira.
Hitz honen sinonimoak dira garatea eta harratea.

## Euskal Herrian

Ibilgailuen trafiko handia ahalbidetzen duten euskal mendateak Altube, Belate, Deskarga, Etzegarate, Loiti, Trabakua, Unbe eta Urkiola ditugu, besteak beste.

## Ikus, gainera

* Bortu.
* Mendi.

## Kanpo estekak

* Datuak: Q133056
* Multimedia: Mountain passes / Q133056
# Mendatica

Mendatica Italiako udalerri bat da. Imperiako probintzian kokatuta dago, Liguria eskualdean. 165 biztanle ditu, 30,69 kilometro koadroko azaleran banatuta.

## Mugakideak

Mendaticak honako udalerri hauekin egiten du muga:
Cosio d'Arroscia Triora Briga Alta Montegrosso Pian Latte

## Kanpo estekak

* Datuak: Q269219
* Multimedia: Mendatica / Q269219
# Mendazako Hiru Hanka artea

Hiru Hanka artea Nafarroako Mendaza herrian dagoen Europako zuhaitz zaharrenetariko bat da. Nafarroako natura monumentua da.Artadi batean kokatuta, Berrotza haranean dago, La Laguna izeneko inguruan. Inguruan badira beste arte zaharrak, batzuk 500 urtekoak.

## Deskribapena

Zuhaitza, Quercus Ilex edo artea, 1.200 urte inguru dituela uste da, sekula aurkitutako arterik zaharrenetakoa; dena dela, Nafarroako katalogoan 800 urte baino gehiago onartzen zaizkio. Bere barrualdea hutsik dago, eta hiru oinarriren gainean eusten da; hortik bere izena.
* Périmetroa : 7,70 metro
* Garaiera: 15,50 metro
* Adaburu : 19,20 metro
* Barruko zulo: 1,40 metro
Zuhaitzaren kontserbazio egoera oso ona da nahiz eta dituen urteak. Izenak aipatzen dituen hiru hanka lehen lur azpian zeuden baina hegiaren mugimendu batek bistan utzi zituen. Irekitzeko joera saihesteko xingola metalikoekin helduta dago.

## Izendapenak

* 1991tik Natura Monumentuaren izendapena jaso zuen.
* 2007an Espainiako Ingurumenaren Ministerioak "Urteko Zuhaitz eta Basoa saria" eman zion, zuhaitz zaharrena izateagatik.
* 2018an "Urteko Zuhaitza" izateko aukeratua izan da.

## Kanpo estekak

* (Gaztelaniaz):Hiku Hanketako artea Nafarroako katalogoan.
* (Gaztelaniaz):2018ko Urteko Zuhaitza izateko kandidatura.
* Datuak: Q584899
* Multimedia: Encina Tres Patas, Mendaza / Q584899
# Mendaza (kontzejua)

Mendaza Mendazako udalerriko herriburua da. 639 m. du altuera. 2007ko urtarrilaren 1eko erroldaren arabera, herriak 91 biztanle ditu.

## Demografia eta biztanleria

Mendazako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 123 | 115 | 113 | 111 | 103 | 101 | 96 | 91 |

## Kanpo estekak

* Datuak: Q30302641
* Multimedia: Mendaza (concejo) / Q30302641
# Mendata (hondartza)

Mendata :
| Ezaugarri orokorrak: ||
| - Kokalekua | Deba |
| - Luzera | 200 m |
| - Batez besteko zabalera | 30 m |
| - Betetasun maila | Baxua |
| - Urbanizatze maila | Isolatua |
| - Pasealekua | Bai |
| Hondartza mota: ||
| - Hondar mota | Horia, harri ugari |
| - Bainuaren egoera | Olatu indartsuak, haizetsua |
| - Hondartza nudista | Bai |
| Kirolak: |
| - Surfa egiteko | |
| - Urpekaritza | Bai |
| - Besterik | {{{beste kirolik}}} |
| Ingurumena: ||
| - Landaredia | Bai |
| - Eremu babestua | Bai ([[{{{babestua}}}]]) |
| - Bandera urdina | Bai |
| Segurtasuna: ||
| - Arrisku seinaleak | Bai |
| - Hondartzaina | Bai |
| - Udaltzaingoa | Bai |
| - Sorosle taldea | Bai |
| Sarbideak: |
| - Elbarrientzat | Bai |
| - Sarbide mota | Zaila, oinez |
| - Sarbide seinaleztatua | Bai |
| Bestelako informazioa: |
| - Taberna kopurua | |
| - Kanpina | Bai |
| - Herrigunerako distantzia | |
    Artikulu hau Debako hondartzari buruzkoa da; Bizkaiko udalerria gaitzat duena beste hau da: «Mendata»
Mendata Debako hondartza da, Mendata haitza eta Sonda-Beltza artean dagoena.
Hondartzan inguruko amildegitik etorritako harriak ditu. Nudismoa egiten dute han.

## Erreferentziak

* ↑ Espainiako Ingurumen Ministerioaren webgunea

## Kanpo estekak

* Datuak: Q9031498
# Marius Mendixkak

Marius Mendixkak Ilargiko Oceanus Procellarum ean kokatutako domo bolkaniko multzo bat da. Uste denez ilargi-itsasoen sorrerarekin batera laba biskotsuagoak sortu zituen. Gutxi gora behera 200 eta 500 metro arteko altuera dute. Euren izena 41 kilometrora dagoen Marius kraterretik hartzen dute. Ilargiko ezaugarri bolkanikoen kontzentraziorik altuena hemen ematen da.
Domo, kono eta kanal bolkanikoen ugaritasuna dago eskualde honetan. Lunar Reconnaissance Orbiter sateliteak bertan ere lurrazpiko laba hodi bat izan daitekeenaren sarrera aurkitu zuen, zapaia kolapsatu zela ikusiz. Zulo horren luzera 80 eta 88 metro artean kalkulatzen da, eta bere zabalera ehunka metrokoa dela kalkulatu da. Etorkizunean Ilargiaren kolonizazioa emango balitz, erradiaziotik babesteko lekua izan liteke.

## Erreferentziak

* ↑ (Ingelesez) NASA - The Marius Hills. (Noiz kontsultatua: 2017-10-20).
* ↑ 11. Marius Hills, Moon. (Noiz kontsultatua: 2017-10-20).
* ↑ (Ingelesez) Greeley, Ronald. (1971-12-01). «Lava tubes and channels in the lunar Marius Hills» The moon 3 (3): 289–314. doi:10.1007/BF00561842. ISSN 0027-0903. (Noiz kontsultatua: 2017-10-20).
* ↑ The Moon - Lunar Orbiter 2. (Noiz kontsultatua: 2017-10-20).
* ↑ (Ingelesez) LROC Observations of Geologic Features in the Marius Hills. (Noiz kontsultatua: 2017-10-20).
* ↑ Marius Hills Pit - Lava Tube Skylight?. (Noiz kontsultatua: 2017-10-20).
* ↑ Marius Hills Flyover. (Noiz kontsultatua: 2017-10-20).

## Kanpo estekak

* Datuak: Q13646960
* Multimedia: Marius Hills / Q13646960
# Marixa

María Luisa Fernández Casielles (Oviedo, 1914 – Baiona, 1995), Marixa izen artistikoz ezaguna, asturo-lapurtar margolaria izan zen. Gerra Zibilean Errepublikaren aldeko erizain aritu ondoren, Baionan erbesteratu zen eta bertan arte mundua ezagutu zuen. Baiona eta Uxue artean bizi zen eta euskal artista gazteak babestu zituen. 1960. urtean Paul Rambié bokaslestarrarekin batera "Le Grenier d'Ustaritz" taldea sortu zuen.
# Mariya Ahmed Didi

Mariya Ahmed Didi (Male, Maldivak, 1963) maldivar politikaria, legebiltzarkidea eta giza eskubideen aldeko ekintzailea da. Maldivetako Alderdi Demokratikoko kidea da. 2018ko azaroaren 17az geroztik Maldivetako Defentsa ministroa da. Maldivetako Defentsako lehen emakume ministroa da.
Galesko Aberystwytheko Unibertsitatean egin zituen Zuzenbide ikasketak. Didi Maldivetako lehen emakume abokatua da. 4 legegintzalditan jarraian hautautu dute legebiltzarkide.

## Kanpo estekak

* Datuak: Q17517052
* Multimedia: Mariya Ahmed Didi / Q17517052
# Marius Petipa

Marius Petipa (Marseilla, 1818ko martxoaren 11 – San Petersburgo, 1910eko uztailaren 14a/uztailaren 1a) frantses dantzari eta koreografoa izan zen.

## Biografia

Jean Petipa dantza-irakasle eta koreografoaren semea. G. Vestrisen ikaslea izan zen, eta 1838. urtean Nanteseko operako lehen dantzaria. Bordelen eta Madrilen lan egin zuen geroago, eta 1847. urtean Antzoki Inperialeko lehen dantzari izendatu zuten. 1858. urtean, berriz, Ballet Inperialeko irakasle eta dantza-maisu egin zuten, eta 1862. urtean lortu zuen lehen arrakasta handia Faraoiaren alaba balletarekin. Ondoren etorri ziren Don Kixote (1869), Roxana edo Montenegroko neska ederra (1878), besteak beste. Bariazio, dantza eta binakako pausoen sortzailea izan zen; adierazkortasun handia eman zion dantza garbiari. Petipak italiar dantzariak sartu zituenean bere taldean, ballet akademikoaz zuen estetika aldatu egin zen, pantomima adierazkorra egiteko joera baitzuten haiek. 60 ballet baino gehiago sortu zituen eta Errusiako ballet klasikoaren bide berriak finkatu zituen. Txaikovskirekin batera eta frantses eta italiar estiloak elkartuz, maisu-lanak sortu zituen, besteak beste: Loti Ederra (1890); Intxaur-kraskagailua (1892), Lev Ivanoven koreografiaz; Beltxargen aintzira (1895). Aipagarriak dira, bestalde: La Bayadère (1877) eta Le Corsaire (1899).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312320
* Multimedia: Marius Petipa / Q312320
# Mariusz Pudzianowski

Mariusz Zbigniew Pudzianowski (NAF: [ˈmarjuʂ pudʑaˈnɔfskʲi]; 1977ko otsailaren 7an jaio zen Biała Rawska-n (Polonia), Munduko Gizonik Indartsuena tituluaren bost aldiz irabazlea da, 2008an azkena izanik. Bere debuta borroka arte mistoetan 2009ko abenduan egin zuen. Pudzian, Dominator, Pyton, Panek eta Super Mariusz bezalako ezizenez ezaguna da.
* Datuak: Q316676
* Multimedia: Mariusz Pudzianowski / Q316676
# Marius Sabaliauskas

Marius Sabaliauskas (Kaunas, 1978ko azaroaren 15a), lituaniako txirrindulari ohia da. Txuma Txirrindulari Klasika Internazionala irabazi zuen eta profesionaletara pasa zen.

## Kanpo estekak

* Datuak: Q548956
# Membrillera

Membrillera Guadalajarako udalerria da, Campiña del Henares eskualdean dagoena.
2009ko urtarrilaren 1eko erroldaren arabera 122 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q654834
* Multimedia: Membrillera / Q654834
# Membrilla

Membrilla Ciudad Realgo udalerria da, Campo de Montiel eskualdean dagoena.
2009ko urtarrilaren 1eko erroldaren arabera 6.417 biztanle zituen.

## Ikus, gainera

* Ciudad Realgo udalerrien zerrenda

## Kanpo estekak

* (Gaztelaniaz) udalaren webgunea.
* Datuak: Q1642197
* Multimedia: Membrilla / Q1642197
# Membrío

Membrío Cáceresko probintziako udalerria da. 2008ko erroldaren arabera 871 biztanle zituen 207,74 km²-ko azaleran.

## Ikus, gainera

* Cáceresko udalerrien zerrenda

## Kanpo estekak

* (Gaztelaniaz) Membríoko Udalaren webgunea
* Datuak: Q1656623
* Multimedia: Membrío / Q1656623
# Meme (argipena)

Meme terminoak adiera zenbait ditu:
# Meme (soziologia)

Antropologian eta soziologian, memea ideia eta praktika kulturalen oinarrizko unitate bat da, pertsonen artean transmititu egin daitekeena, hizkeraz, idazketaz edo bestelako ekintzen bitartez. Richard Dawkins ikerlariak sortu zuen terminoa 1976 urteko The Selfish Gene bere liburuan, kulturaren hedapenerako modeloen oinarri gisa, eboluzio ikuspegi batetik. Memetika kontzeptua ere sortu zen 1990eko hamarkadan, meme unitateen modeloak ikertzen duen arloa izendatzeko. 2004. urtean memerazio terminoa proposatu zen toki eta une batean meme-multzo komun bat duen jendea izendatzeko.
Geneek eta memeek hedatzeko erabiltzen dituzten bideak ezberdinak izanda, memerazio hitzaren esanahia ezin da izan “jatorri berekoak diren ondorengoen andana bateko maila bakoitza”ren antzekoa (aitaita, aita eta semea hiru generazio diren moduan), baina bai “denbora bertsuan jaiotako jende guztia”ren moduko esanahi laxoagoaren idurikoa. Adibidez, gaur egun dibortzio, zentral nuklear edo hazi transgenikoen alde eta aurka daudenak ez dira generazio ezberdinekoak, memerazio ezberdinekoak baino, barneratuta dituzten memeek definitutako ideia ezberdinak baitituzte.

## Erreferentziak

* ↑ Gene hitzetik genetika sortu zen bezala, meme hitzetik sortu memetika terminoa.
* ↑ Euskal Herrian 2004. urtean asmatutako terminoa izan zen gainera, Richard Brodieren Virus of the Mind liburuari buruzko biltzar batean eta gene hitzetik generazio hitza eratortzeko erari jarraiki. Ikus: (Ingelesez) Memeration, The Internalational Dictionary of Neologisms. 2010-02-16.

## Kanpo estekak

* Memeak, Gizapedian.
* Memeka.eus: euskarazko memeak sortzeko baliabidea.
* Datuak: Q978
* Multimedia: Memes and image macros / Q978
# Memento Mori (telesaila)

Memento Mori espainiar polizia-telesaila da, Zebra Produccionesek Amazon Prime Videorako sortua.

## Sinopsia

Oharra: Atal honek istorio osoa edo amaiera argitzen du.
«Urteak igaro litezke lehen hilketa gauzatu arte, baina behin pauso hori emanda, ezin dute gelditu». Psikologia kriminala aztertzen duen poliziaburu baten azalpenak dira, telesailaren lehen eszenan. Indarkeria berezkoa ala borondatezkoa da? Eta zer gertatzen da gizabanako baten garunean, hilketak sistematikoki egiten hasten denean?.

## Aktoreak

* Yon González: Augusto Ledesma Alonso
* Francisco Ortiz: Ramiro Sancho
* Juan Echanove: Armando Lopategui "Carapocha"
* Olivia Baglivi: Violeta / Erika Lopategui
* Manuela Vellés: Martina Corvo
* Fernando Soto: Patricio Matesanz
* Juan Fernández: Antonio Mejía
* Javier Varela: Álvaro Peteira
* Carlota Baró: Carmen Montes

## Erreferentziak

* ↑ «Hiltzailearen pentsaera ulertu nahian» Berria 2023-10-28 CC BY-SA 4.0 lizentziapean.

## Kanpo estekak

* Datuak: Q123224575
# Membribe de la Sierra

Membribe de la Sierra Salamancako udalerria da, Béjar eskualdean dagoena.
2009ko urtarrilaren 1eko erroldaren arabera 145 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1911024
* Multimedia: Membribe de la Sierra / Q1911024